1994ko Hebrongo sarraskia

1994ko Hebrongo sarraskia, baita ere Patriarken haitzuloaren sarraskia izenarekin ezaguna, jatorri estatubatuarra zuen Baruch Goldstein kolonoak eragin zuen. Goldstein, Kach eskuin muturreko alderdi sionistaren kidea zena, erasoan hil zuten. 

 Hilketak 
1994ko otsailaren 25ean, Kolono israeldar batek sarraskia egin zuen Hebrongo Al-Ibrahimi meskitan, Palestinan. Baruch Goldstein kolonoa bertan errezatzen ari zirenen aurka tiroka hasi zen. 29 palestinar hil zituen, eta 129 zauritu, asko oso gazteak. Erasoaren aurrean palestinarrek haien burua defendatu zuten eta Goldsteinen aurka jo zuten, kolpeka hilez.http://news.bbc.co.uk/onthisday/hi/dates/stories/february/25/newsid_4167000/4167929.stm

Goldsteinek lotura zuen eskuin muturreko Kach erakundearekin. Osloko Ituna sinatu berria zen, eta atentatu honek hankaz gora jarri zituen palestinar eta israeldarren arteko aldebiko negoziaketetarako aukerak. Era berean, Hamasek, zeina PAHFrekin batera Itunaren aurka zegoen, Israelen aurkako bere lehen atentatu suizida egin zuen apirilean. Indarkeriak gora egingo zuen aro bat ireki zen Palestinan.https://www.argia.eus/efemerideen-kanala/kolono-israeldar-batek-sarraskia-egin-zuen-hebrongo-al-ibrahimi-meskitan-palestinan

Erasoa Purim juduaren eta Ramadan musulmanaren erlijio-jaiek bat egin zuten une batean gertatu zen.

 Biktimak 
Hau da Palestine Human Rights Information Center erakundeak zabaldu zuen zerrenda:Nabeel Abraham (1994ko maiatza). «What about the victims?»

 Abu Hadid, Jaber Aref Abu Sneineh, 12 urte
 Abu Hamdiyeh Gheith, Walid Thuhair, 14 urte
 Abu Nijmeh, Marwan Mutluk Hamad, 31 urte
 Abu Sneineh, Abdel Rahim Abdul Rahman, 47 urte
 Abu Sneineh, Ahmad Abdullah Mohammad Taha, 27 urte
 Abu Sneineh, Ala' Badr, 17 urte
 Abu Sneineh, Tareq Adnan Ashour, 12 urte
 Abu Hussein, Khaled Khalaweh, 55 urte
 Abu Zanouneh, Mohammad Sadeq Ayoub, 46 urte
 Badr, Sable Musa Katbeh, 35 urte Burkan, Arafat Musa, 34 urte
 Dandis, Talal Hamad, 24 urte
 Fakhouri, Hatem Qader, 26 urte
 Gheith, Mohammad Radi, 50 urte
 Idris, Mohammad Salim Idris Falah (Imam), 35 urte
 Jabari, Suleiman Odeh, 30 urte
 Jabari, Abdul Haq Ibrahim, 57 urte
 Jabber, Zeidan Hamoudi Abdul Majid, 30 urte
 Kafisheh, Kamal Jamal, 13 urte
 Karaki, Diab Abdul Latif, 20 urte Karaki, Khaled Hamzi, 19 urte
 Marakeh, Mohammad Kifah Abdul Mu'az, 12 urte
 Mojahed, Nimer Mohammad Nimer, 30 urte
 Muhtasib, Wael Salah Abed, 29 urte
 Muhtasib, Nour ad-Din Ibrahim, 20 urte
 Natsheh, Jamil Ayed Abdul Fattah (Muezzin), 50 urte
 Natsheh, Raed Hassan, 20 urte
 Rajabi, Rami Arafat, 12 urte
 Zahded, Sufian Barakat, 20 urte

Beste hainbat pertsona paralitiko geratu ziren zaurien ondorioz. Palestinarrek biktimen kopuruaren barruan kontatzen dituzte geroago zaurien ondorioz hil zirenak eta meskitatik kanpo hil zituztenak erasoaren ondorengo aldian.https://www.aljazeera.com/gallery/2014/2/24/remembering-the-ibrahimi-mosque-massacre/

 Erreakzioak 
Isaac Rabin Israelgo lehen ministroak erasoa gaitzetsi zuen eta Goldstein "hiltzaile degeneratu", "sionismoarentzako desohore eta judaismoarentzako lotsa" bezala deskribatu zuen.https://www.nytimes.com/1994/03/01/world/west-bank-massacre-overview-rabin-urges-palestinians-put-aside-anger-talk.html?pagewanted=all Benjamin Netanyahuk, oposizioan zegoen Likudeko buruak, honakoa adierazi zuen: "Hau delitu arbuiagarria izan da. Nire gaitzespena argi eta garbi adierazi behar dut."

Hebrongo kolono judu batzuek heroi gisa goretsi zuten, hilketak eraso prebentibo gisa deskribatu zituzten, eta heriotza martirio gisa.https://www.independent.co.uk/news/world/hebron-settlers-shed-no-tears-after-slaughter-militant-jews-are-turning-mass-killer-baruch-goldstein-into-a-folk-hero-writes-sarah-helm-from-kiryat-arba-1397002.html Goldsteinen alde Kach mugimenduak egindako adierazpenen ondoren, Israelgo gobernuak legez kanpo utzi zuen alderdi hori.https://www.jta.org/archive/israel-bans-kach-kahane-chai-citing-them-as-terrorist-groups

Berria zabaldu zenean mundu osoan erasoak eta gatazkak eman ziren.

 Erreferentziak 

 Kanpo estekak 

Kategoria:1994ko hilketak
Kategoria:Hebron
Kategoria:Meskiten aurkako erasoak
Kategoria:Sionismoaren historia
Kategoria:Judutar terrorismoa
Kategoria:Musulmanen aurkako jazarpena
Kategoria:Sarraskiak Israelen
Kategoria:Kahanismoa